CELEX: 62018TN0514
Language: lt
Date: 2018-08-29 00:00:00
Title: Byla T-514/18: 2018 m. rugpjūčio 29 d. pareikštas ieškinys byloje Del Valle Ruiz ir kt. / BPV

26.11.2018   
            
            
               LT
            
            
               Europos Sąjungos oficialusis leidinys
            
            
               C 427/79
            
         
      2018 m. rugpjūčio 29 d. pareikštas ieškinys byloje Del Valle Ruiz ir kt. / BPV
      
      (Byla T-514/18)
      (2018/C 427/106)
      Proceso kalba: anglų
      
         Šalys
      
      
         Ieškovai: Antonio Del Valle Ruiz (Meksikas, Meksika) ir 36 kiti ieškovai, atstovaujami QC P. Saini, baristerio J. Pobjoy ir solisitoriaus R. Boynton
      
         Atsakovė: Bendra pertvarkymo valdyba (BPV)
      
         Reikalavimai
      
      Ieškovai Bendrojo Teismo prašo:
      
                  —
               
               
                  panaikinti 2018 m. birželio 19 d. BPV Apeliacinės komisijos galutinį sprendimą byloje 48/2017, kiek jame nurodoma, kad Bendra pertvarkymo valdyba (BPV) turėjo teisę remtis (i) Reglamento Nr. 1049/2001 (1) 4 straipsnio 1 dalies a punkto ketvirta įtrauka; (ii) 4 straipsnio 2 dalies pirma įtrauka; (iii) 4 straipsnio 2 dalies trečia įtrauka; ir (arba) (iv) 4 straipsnio 3 dalimi ir (arba) lygiavertėmis nuostatomis pagal 2017 m. vasario 9 d. BPV sprendimą SRB/ES/2017/01 dėl galimybės visuomenei susipažinti su BPV dokumentais), siekiant pateisinti ieškovų 2017 m. rugpjūčio 23 d. kartotinėje paraiškoje dėl Banco Popular Español pertvarkymo schemos patvirtinimo prašomų dokumentų neatskleidimą;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi šešiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad BPV Apeliacinė komisija pažeidė Reglamento Nr. 1049/2001 4 straipsnio 1 dalies a punkto ketvirtą įtrauką.
               
            
                  2.
               
               
                  Antrasis ieškinio pagrindas grindžiamas tuo, kad Apeliacinė komisija pažeidė Reglamento Nr. 1049/2001 4 straipsnio 2 dalį.
               
            
                  3.
               
               
                  Trečiasis ieškinio pagrindas grindžiamas tuo, kad Apeliacinė komisija pažeidė Reglamento Nr. 1049/2001 4 straipsnio 3 dalį.
               
            
                  4.
               
               
                  Ketvirtasis ieškinio pagrindas grindžiamas tuo, kad Apeliacinė komisija pažeidė Reglamento Nr. 1049/2001 4 straipsnio 2 dalies trečią įtrauką.
               
            
                  5.
               
               
                  Penktasis ieškinio pagrindas grindžiamas tuo, kad Apeliacinė komisija pažeidė Reglamento Nr. 1049/2001 4 straipsnio 6 dalį.
               
            
                  6.
               
               
                  Šeštasis ieškinio pagrindas grindžiamas tuo, kad Apeliacinė komisija pažeidė Reglamento Nr. 1049/2001 11 straipsnį.
               
            
         (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).